《客中临归仍送游教谕》
宋代·真山民

建括相望天一涯，快哉此地话襟期。
芹边春暖几杯酒，门外月高千首诗。
去去先生此休矣，栖栖游子暮何之。
送行折了邮亭柳，归卧白云歌紫芝。

作者简介：处州丽水人。李生乔尝以为不愧其祖真德秀，故知姓真。自呼山民，因以称之。或云名桂芳。宋末进士。痛值乱亡，深自湮没。所至好题咏。有《真山民集》。